ชุด มหัศจรรย์แฟนตาซี (บรรจุกล่อง : Book Set)
หนังสือซีเอ็ดผลิต >> วรรณกรรม >> นิยาย/นวนิยาย/ผจญภัย/ตื่นเต้น Export:
9786165101196
รวมวรรณกรรมแฟนตาซี จากสำนักพิมพ์ Rainbow
ผู้เขียน บุญญวัฒน์ กิจวัฒนาชัย (ปริณดา), ภาคินัย กสิรักษ์ (ภคิน), ศิรวินทร์ ฉินเฉลิมวงศ์, ประเสริฐ อัศวประเทืองกุล (Zoitee), วรางคณา รูปเจริญ (THINK), จันทนา รุ่งเจริญ (Ageha)
ราคาปก 1,110.00 บาท
ราคาสุทธิ 1,110.00 บาท
รหัสสินค้า : 9786165101196
ขนาดรูปเล่ม : 150 x 217 x 93 มม.
น้ำหนัก : 2195 กรัม
หน่วย : กล่อง
สำนักพิมพ์ : Rainbow Publisher
ความลับหุบผามังกร... จากการที่ได้ช่วยชีวิตมังกรที่บาดเจ็บตัวหนึ่ง นำพาให้ "กายส์" พ่อมดน้อยต้องพลัดหลงเข้าไปในดินแดนมหัศจรรย์ที่ชื่อว่า "พารากอน" ดินแดนที่มังกรสามารถกลายร่างเป็นมนุษย์ได้จากคำสาปที่ยืนยงคงกระพันมามานับพันปีของพ่อมดเมอร์ลิน การมาของกายส์ได้ก่อให้เกิดคดีฆาตกรรมสะเทือนขวัญขึ้น ในพารากอนและเขากลายเป็นผู้ต้องสงสัยไปในทันที พ่อมดน้อยต้องอาศัยเวทมนตร์ที่รู้อย่างงูๆ ปลาๆ ผนวกกับความร่วมมือของเพื่อนชาวพารากอนสืบหาตัวฆาตกรที่แท้จริงและไขปริศนาอันลี้ลับนับพันปีของดินแดนแห่งนี้เพื่อถอนคำสาปและนำพาชาวพารากอนไปสู่อิสรภาพ...
ปริศนาพยาบาท : A Revengeful Mind... เมื่อสิบปีก่อน "ทิเบต" เคยขับรถชนเด็กสาวคนหนึ่งด้วยความมึนเมา เขาตัดสินใจขับรถหนี ส่งผลให้ "เพียงออ" เด็กสาวคนนั้นอยู่ในโลกมืดนานเกือบสิบปี เพียงออไม่เคยรู้ว่าคนที่เธอเกลียดและแช่งให้เขาตายอยู่ทุกวันคือทิเบต...และเขาเองไม่รู้ว่าคนที่ทำให้เขารู้สึกบาปมาตลอดชีวิตคือเธอ เมื่อทั้งคู่ต้องมาทำงานด้วยกัน ก็ต้องเจอกับปริศนามากมาย ชายหนุ่มถูกปองร้ายหมายชีวิตหลายต่อหลายครั้ง ใครคือคนที่หมายชีวิตของทิเบต ใครกันที่อยู่เบื้องหลังของความหายนะทั้งหมด ยังเป็นปริศนาให้ทั้งคู่ต้องรีบหาคำตอบ ก่อนที่ทุกอย่างจะสายไป...
ไขคดีลับ ราศีเพชฌฆาต : The Dodecagon... เจ้าหน้าที่ทุกคนต่างรับรู้ร่วมกันว่า ฆาตกรมีความประสงค์ที่จะสังหารเหยื่อผู้บริสุทธิ์ให้ได้มากถึงสิบสองคน ทว่า...พวกเขากลับไม่สามารถหยุดยั้งมันได้ เพราะไม่รู้ว่ามันเป็นใคร? รู้เพียงแต่ว่ามันสามารถคัดเลือกเหยื่อตามกรรมวิธีที่มันคิดค้นขึ้นได้อย่างถูกต้องแม่นยำ และแม้ตำรวจจะรู้เช่นเดียวกันว่าเหยื่อรายต่อๆ ไปคือคนกลุ่มไหนบ้าง ทว่ามวลสมาชิกของแต่ละกลุ่มนั้น กลับมีจำนวนมากมายถึงเกือบห้าล้านคน แล้วคนไหนกันล่ะที่จะตกเป็นผู้โชคร้าย ติดตามพร้อมกันได้แล้วในเล่ม
ออนไลน์ : เล่น ซ้อน ซ่อน กล... เมื่อ "Z" สาวน้อยวัยสดใส ต้องสวมบทบาท "อาร์เธอร์" อัศวินหนุ่มผู้แข็งแกร่ง เพื่อเข้าไปโลดแล่นในโลกเสมือนจริงของเกมออนไลน์ ในวันหนึ่ง เธอเริ่มรู้สึกว่า การเล่นเกมนั้นไม่ใช่การเล่นเกมธรรมดาอีกต่อไป หากคือภารกิจที่ต้องเอาตัวรอด และหนทางเดียวที่จะรอดคือภารกิจต้องเอาตัวรอด และหนทางเดียวที่จะรอดพ้นจากอันตรายที่หมายถึง "ชีวิต" คือ ต้องต่อกรกับจอมปีศาจ "เวราส" เจ้าแห่งการทำลายล้าง "Z" จะประสานมือกับ "อาร์เธอร์" ทำภารกิจนี้ได้สำเร็จหรือไม่? ติดตามพร้อมกันได้แล้วในเล่ม
โนเบลแห่งความลับ : The Mysterious Nobel...เมื่อใดที่ศาสตร์และศิลป์ผสมรวมเป็นหนึ่ง เมื่อนั้นมวลพลังมหาศาลจักก่อเกิด...ศพชายวัยกลางคนคนนั้น คือใครหรือครับ? "ออตโต้" ออกปากถามคำถามเดียวกันกับที่ "ออโรร่า" ต้องการอยากจะถาม "ฮอรัส" เช่นกัน ฮอรัสถอนหายใจยาว ก่อนจะตอบเพื่อนของเขาทั้งสองเบาๆ พอได้ยิน "คนตายคือ "ด็อกเตอร์ฟอน สเวนสัน" เจ้าของรางวัลโนเบลแห่งความลับหมายเลข 37 เราไม่รู้ว่าเขาตายด้วยสาเหตุใดกันแน่? แต่ที่แน่ๆ คือการตายแบบพิลึกพิลั่นของเขา ย่อมนำความยุ่งยากมาสู่มือของเราทุกคน" จริงหรือ? แล้วเราจะตายกันหมดไหมเนี่ย?
Classmate : คำสาปปริศนา ห้องเรียนอำมหิต...นักเรียนมัธยมศึกษาปีที่ 5 ห้อง C ของโรงเรียนทาคาชิคาสะ ต่างดำเนินชีวิตประจำวันไปตามปกติ วันหยุดแรกของโกลเด้นวีค "ซาโต้ อาสึกะ" นักเรียนหญิงร่างท้วมผู้เงียบขรึมและเก็บตัวที่สุดในห้องเรียน ได้ตัดสินใจฆ่าตัวตาย และหลังจากนั้น "อิโต้ คาโอริ" ก็ถูกรถไฟชนเสียชีวิตอย่างปริศนา พร้อมกับข้อความลึกลับในโทรศัพท์มือถือ ที่ลงชื่อ "ซาโต้ อาสึกะ"...
ชุด มหัศจรรย์แฟนตาซี ประกอบด้วย
1. ความลับหุบผามังกร
2. ปริศนาพยาบาท : A Revengeful Mind
3. ไขคดีลับ ราศีเพชฌฆาต : The Dodecagon
4. ออนไลน์ : เล่น ซ้อน ซ่อน กล
5. โนเบลแห่งความลับ
6. Classmate : คำสาปปริศนา ห้องเรียนอำมหิต